
ఆమరావతి నగరాన్ని ప్రపంచంలోని ఐదు నగరాల్లో ఒకటిగా, సింగపూర్ కన్నా మిన్నగా నిర్మిస్తామంటున్నారు. దాన్ని ‘ప్రజా రాజధాని’గా పిలుస్తామంటున్నారు. దీనివల్ల రాష్ట్ర ప్రజలకు కలిగే ప్రయోజనాలు ఏంటనేది మాత్రం సామాన్యులకు అంతుపట్టడం లేదు. వాస్తవానికి రాష్ట్ర ప్రజలు కోరుకుంటున్నది సింగపూర్ కన్నా గొప్ప రాజధాని నగర నిర్మాణాన్ని కాదు. సింగపూర్ లాంటి పాలన, ప్రభుత్వాన్ని. మన రాష్ట్రంలో సాధారణ పరిపాలన అనేక లోపభూయిష్టాలతో వుంది. ప్రభుత్వ పథకాలు రాజకీయ నాయకులు వారి అనుచరగణాలకు కామధేనువులుగా, కల్పవృక్షాలుగా మారాయి. అవినీతి, లంచగొండితనం, బాధ్యతారాహిత్యాలు – ప్రభుత్వ, అధికార, ఉద్యోగులకు పర్యాయపదాల్లా మారిపోయాయి. రేషన్ కార్డులు, పట్టాదారు పాస్ పుస్తకాలు, ఇళ్ళ కేటాయింపులు వంటి ప్రభుత్వ పథకాలన్నీ రాజకీయ మయమయ్యాయి. మరి సింగపూర్లో ఇట్లాంటి పరిపాలన కనుపించదు. చట్టం అంటే అక్కడ అందరికీ చట్టమే. అందరికీ ఒకటే. అవినీతి, బాధ్యతారాహిత్యాల జాడే వుండదు. మరి సింగపూర్లో ఉన్నటువంటి ప్రభుత్వాన్ని, పరిపాలనను అందించగలరా!- వీరుభొట్ల పేరయ్య శాస్త్రి, విజయవాడ

aamaraavati nagaraanni prapanchamloni aidu nagaraallo okatigaa, singapur kanna minnagaa nirmistaamantunnaara. daanni ‘praja rajadhani’gaa pilustaamantunnaaru. deenivalla rashtra prajalaku kalige prayojanaalu entanedi maatram saamaanyulaku anthupattadam ledu. vaastavaaniki rashtra prajalu korukuntunnadi singapur kanna goppa rajadhani nagara nirmaanaanni kaadu. singapur lanti paalana, prabhutvaanni. mana rashtramlo saadhaarana paripaalana aneka lopabhooyishtaalatho vundi. prabhutva pathakaalu rajakeeya naayakulu vaari anucharaganaalaku kaamadhenuvulugaa, kalpavrukshaalugaa marai. avineeti, lanchagonditanam, baadhyataaraahityaalu – prabhutva, adhikara, udyogulaku paryayapadalla maripoyayi. reshan kaardulu, pattaadaaru pas pustakaalu, illa ketayimpulu vanti prabhutva pathakaalannii rajakeeya mayamayyayi. mari singapurlo itlanti paripaalana kanupinchadu. chattam ante akkada andarikee chattame. andarikee okate. avineeti, baadhyataaraahityaala jade vundadu. mari singapurlo unnatuvanti prabhutvaanni, paripaalananu andinchagalara!- veerubhotla paerayya saastri, vijayavada